พี่เบิ้ม
งานสัมมนาที่จัดกันนานทีปีหน “ถอดสูท ถกเศรษฐกิจ : ตรวจสุขภาพเศรษฐกิจ ปะทะความคิด ภาครัฐ-เอกชน” ของคณะเศรษฐศาสตร์ จุฬาฯ
12 ส.ค. 2560

โดย...ทีมข่าวการเงินโพสต์ทูเดย์ งานสัมมนาที่จัดกันนานทีปีหน “ถอดสูท ถกเศรษฐกิจ : ตรวจสุขภาพเศรษฐกิจ ปะทะความคิด ภาครัฐ-เอกชน” ของคณะเศรษฐศาสตร์ จุฬาฯ ที่รวบรวมรุ่นพี่รุ่นน้องอดีตศิษย์เก่าทั้งหลายมาตั้งวงถกมุมมองด้านเศรษฐกิจตามประสาคนที่เคยเรียนเศรษฐศาสตร์ ซึ่งอาจมีส่วนในการชี้จุดอ่อนเห็นปัญหาเศรษฐกิจที่เราเติบโตได้ช้ากว่าประเทศเพื่อนบ้าน และเห็นแนวโน้มในระยะข้างหน้า จะได้ช่วยกันขับเคลื่อนการเติบโตของประเทศได้ดีขึ้นบ้างงานนี้ศิษย์เก่าหลายรุ่นพร้อมหน้า แต่หลายคนนั่งลุ้นอยู่ข้างล่างข้างเวที เช่น “ดร.โกร่ง” วีรพงษ์ รามางกูร “พี่โต้ง”กิตติรัตน์ ณ ระนอง เป็นต้นทำให้คนที่ขึ้นเวที อย่าง“พี่เตา” บรรยง พงษ์พานิช ประธานเจ้าหน้าที่บริหาร ธนาคารเกียรตินาคิน เลยกลายเป็นพี่เบิ้มของวงและคุมวงเสวนาไปโดยปริยาย พี่เบิ้มของงานสรุปว่า “ภาวะเศรษฐกิจไทยเราแข็งบนอ่อนล่าง แถมแนวโน้มยังอาจอ่อนบนอ่อนล่างด้วย” ทำเอาผู้ร่วมเสวนาปล่อยฮาเพราะห่วงปัญหาอ่อนกันไปทั้งงาน ฮ่า ฮ่า ฮ่า